חברת מנהטן

חברת מנהטן (באנגלית: Manhattan Company) הייתה בנק וחברת אחזקות ניו יורקית שהוקמה ב-1 בספטמבר 1799. החברה התמזגה עם בנק צ'ייס נשיונל  בשנת 1955 כדי להקים את בנק צ'ייס מנהטן . זהו המוסד הוותיק ביותר מבין המוסדות הקודמים, אשר בסופו של דבר יצר את ג'יי פי מורגן צ'ייס הנוכחי.

 היסטוריה 
 המאה ה-18 
חברת מנהטן הוקמה בשנת 1799 במטרה לספק מים נקיים למנהטן התחתונהSchulz, Bill . Hamilton, Burr and the Great Waterworks Ruse". The New York Times, July 29, 2016. עם זאת, האינטרס העיקרי של החברה לא היה באספקת מים, אלא להפוך לחלק מתעשיית הבנקאות בניו יורק. באותה תקופה, תעשיית הבנקאות נשלטה על ידי בנק ניו יורק  של אלכסנדר המילטון וסניף ניו יורק של הבנק הראשון של ארצות הברית. "כדי לעקוף את התנגדותו של המילטון להקמת בנק", ובעקבות מגפת קדחת צהובה בעיר, ארון בר ייסד את החברה וזכה בהצלחה בזכויות בנקאיות באמצעות סעיף במגילת הזכויות שלה שהוענק לה על ידי המדינה, שאפשר לה להשתמש בעודפי הון לעסקאות בנקאיות. החברה גייסה 2 מיליון דולר, השתמשה במאה אלף דולר לבניית מערכת אספקת מים, והשתמשה ביתרת הכסף כדי להקים את הבנק.

החברה ככל הנראה עשתה עבודה גרועה באספקת מים, תוך שימוש בגזעי עצים חלולים לצינורות (ראו הביאור והמקור בתחילת הפרק) וחפירת בארות באזורים צפופים שבהם הייתה סכנה של ערבוב ביוב גולמי עם המים. לאחר מספר רב של מגפות כולרה, הוקמה לבסוף מערכת מים עם בניית אמת המים העתיקה של הקרוטון בין השנים 1837 ו-1842.

ב-17 באפריל 1799, חברת מנהטן מינתה ועדה "לשקול את הדרכים הנכונות ביותר לשימוש בהון החברה", ובחרה לפתוח משרד של ניכיון ופיקדון. "הבנק" של חברת מנהטן החל את פעילותו ב-1 בספטמבר 1799, בבית בוול סטריט מס' 40.

 המאה ה-19 
ביולי 1800 החל הבנק לשלם דיבידנדים, ובשנת 1808 מכרה החברה את מפעל המים שלה לעיר, גרפה לכיסה 1.9 מיליון דולר, ופנתה לחלוטין לבנקאות. למרות זאת, היא הזדהתה כחברת מים עד שנת 1899. החברה קיימה ועדת מים אשר הבטיחה מדי שנה, שאף בקשה לשירות מים לא נדחתה, וניהלה את פגישותיה עם קנקן מים בהישג יד כדי להבטיח ולהציג את איכותם.

 המאה ה-20 
בתחילת המאה ה-20 הפך משרד הבנק ממשרד יחיד ברח' וול-סטריט, לרשת של ארבעים ושמונה משרדים באזורים שונים של ניו יורק, עם משאבים של 300,000,000 דולר. הוא גם קלט, ברצף, את בנק לונג איילנד , בנק המטרופוליס  ובנק מרצ'נטס נשיונל של ניו יורק  ב-1 במרץ 1920, בתוקף החל מ-27 במרץ 1920The Commercial and Financial Chronicle. National News Service. 1920. p. 265..

 חברת מנהטן ומשבר המניות של 1929 
במהלך המשבר של אוקטובר 1929, חברת מנהטן, יחד עם בנקים מובילים אחרים בוול סטריט - כולל ג'יי.פי. מורגן, בנקרס טראסט וצ'ייס נשיונל - הצטרפו לפגישות חירום כדי לייצב את שוקי ניירות הערך המתמוטטים. הם הקימו מה שהיה למעשה קרטל של ספקי נזילות, שאיגדו הון לרכישת מניות ומכירות פאניקה איטיות - גישה שעוצבה על פי התערבותו של ג'יי.פי. מורגן בשנת 1907. למרות זאת, זרימות הון מהציבור והלוואות מרג'ין מתמוטטות נמשכו עד סוף אוקטובר.

בדצמבר 1929, השם "בנק מנהטן" ננטש והחברה הפכה לחברת אחזקות תחת השם "חברת מנהטן", תוך הגדלת הונה ל-40,000,000 דולר כדי לאפשר רכישות נוספות. חברת האחזקות החדשה החזיקה בכל מניות ההון של חברת הנאמנות של בנק מנהטן, בנק הקבלה הבינלאומי וחברת מנהטן הבינלאומית.

אפקטים כלכליים של דומינו פגעו במהרה בבנקים הגדולים של העיר. מחקר של NBER (הלשכה הלאומית למחקר כלכלי) משנת 2011 מצא כי בנקי מרכזי הכסף של מנהטן - כולל חברת מנהטן - סבלו מהפסדים כבדים בחו"ל כאשר מערכות האשראי האירופיות קרסו במשברים מקבילים עד 1931. החשיפה המקושרת של בנקים אלה לשוקי החוב הגרמניים והבריטיים הגדילה את ההפסדים, וייבשה את הנזילות הבין-בנקאית שהזינה את פריחת שנות העשרים הסוערות.

אף על פי שחברת מנהטן שרדה את המשבר, היא פעלה בתנאים מוגבלים לאורך השפל הגדול. חוק גלאס-סטיגל משנת 1933 אילץ את ההפרדה בין בנקאות מסחרית לבנקאות השקעות, מה שהוביל מוסדות רבים כאלה לצמצם את מעורבותם בניירות ערך. חברת בנק מנהטן צצה מחדש באמצעות קונסולידציה - המשמעותית שבהן הייתה מיזוגה עם בנק צ'ייס נשיונל בנק  בשנת 1955 - ויצרה את בנק צ'ייס מנהטן, אחד מענקי הפיננסים האמריקאים של המאה ה-20.

ברם, מכיוון שצ'ייס היה בנק גדול בהרבה, הכוונה הייתה בתחילה שצ'ייס ירכוש את "בנק מנהטן", כפי שכונה אז, אך התברר כי מסמך הזכויות המקורי של ארון בר לחברת מנהטן כלל לא רק סעיף המאפשר לה להקים בנק עם עודפי כספים, אלא גם סעיף המחייב הסכמה פה אחד של בעלי המניות לצורך רכישת הבנק. לכן, העסקה נבנתה כרכישה על ידי חברת בנק מנהטן את חברת צ'ייס נשיונל, בכך נמנע הצורך בהסכמה פה אחד של בעלי המניות.

 המאה ה-21 
בדצמבר 2000, רכש הבנק את J.P. Morgan & Co. כדי להקים את JPMorgan Chase & Co.Standard Chartered Bank (Hong Kong) Limited ממשיכה, נכון לאוגוסט 2020, להנפיק כרטיס אשראי בשם Manhattan, לאחר שרכשה את עסקי הבנקאות הקמעונאית בהונג קונג של Chase Manhattan בשנת 2000.

קישורים חיצוניים

 ביאורים 

 הערות שוליים 

קטגוריה:בנקי השקעות
קטגוריה:ארצות הברית: בנקים
קטגוריה:חברות הנסחרות בבורסה לניירות ערך בניו יורק
קטגוריה:מערכת הובלת המים לעיר ניו יורק